**Αναγεννησιακή Τοσκάνη 6 μέρες 23-28.12.23. Αεροπορικώς**

**1η Μέρα | Θεσσαλονίκη – Μπέργκαμο – Μπολόνια – Περιήγηση πόλης – Μοντεκατίνι.**

Συγκέντρωση νωρίς το πρωί στο αεροδρόμιο Μακεδονία για την απευθείας πτήση σας στο Μπέργκαμο. Άφιξη, επιβίβαση στο λεωφορείο μας και άμεση αναχώρηση αναχώρηση για την πρωτεύουσα της επαρχίας της Εμίλια-Ρομάνα, την Μπολόνια. Άφιξη και αμέσως θα ξεκινήσουμε την ξενάγηση μας. Το πανεπιστήμιο της είναι το παλαιότερο της Ευρώπης (επίσημα από το 1088). Είναι γνωστή για τους πύργους και τις στοές της. Άφιξη και στη συνέχεια θα θαυμάσουμε τη μακρύτερη στοά στον κόσμο του San Luca, μήκους 3,7 χιλιομέτρων με 666 καμάρες. Στο κέντρο της πόλης δεσπόζουν δύο πύργοι: ο μεγαλύτερος είναι ο πύργος του Asineli (102 μέτρα ύψος) και ο μικρότερος του Garisenda (49 μέτρα ύψος). Θα περπατήσουμε το ιστορικό της κέντρο που είναι το μεγαλύτερο της Ευρώπης μετά της Βενετίας και παραμένει καλοδιατηρημένο χάρη στην προσεκτική πολιτική ανακαίνισης και διατήρησης. Ελεύθερος χρόνος και στη συνέχεια θα αναχωρήσουμε για το Μοντεκατίνι. Άφιξη και τακτοποίηση στο ξενοδοχείο μας.

**2η Μέρα | Μοντεκατίνι – Φλωρεντία – Ξενάγηση πόλης.**

Πρωινό και στη συνέχεια ακολουθεί ξενάγησή στη γενέτειρα της ιταλικής Αναγέννησης που είναι γνωστή για τις καλές τέχνες και την αρχιτεκτονική. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Ελεύθερος χρόνος. Το βράδυ επιστροφή στο ξενοδοχείο μας στο Μοντεκατίνι για ξεκούραση.

**3η Μέρα | Μοντεκατίνι – Ημερήσια εκδρομή στο Σαν Τζιμινιάνο - Σιένα.**

Πρωινό και στη συνέχεια αναχωρούμε για το διαμάντι της Τοσκάνης, το Σαν Τζιμιανο. Το Σαν Τζιμιάνο βρίσκετε στην αμπελοοινικη ζωνη της Τοσκάνης. Το πανέμορφο αυτό μεσαιωνικό χωριό είναι Μνημείο Παγκόσμιας Πολιτιστικής Κληρονομιάς από την Unesco. Οι μεσαιωνικοί πύργοι είναι το σήμα κατατεθέν της πόλης . Η πόλη αναπτύχθηκε πολύ από τον Μεσαίωνα και μετά λόγω των εύφορων λόφων της περιοχής .Επόμενος προορισμός μας η πόλη-μουσείο ,η Σιένα. Η πόλη είναι μοιρασμένη σε δεκαεπτά “Contrada” (γειτονιές) και η κάθε μια από αυτές έχει το όνομα ενός ζώου ή κάποιου αντικειμένου. Η κουκλίστικη αυτή επαρχιακή πόλη έχει μια αύρα αλλοτινής εποχής που οφείλεται εξ΄ ολοκλήρου στην αρχιτεκτονική της που έχει διατηρηθεί ανέπαφη! Ελεύθερος χρόνος για καφέ και γεύμα. Στη συνέχεια επιστροφή στο ξενοδοχείο μας.

**4η Μέρα | Μοντεκατίνι – Πίζα – Περιήγηση πόλης - Μεσαιωνική Λούκα.**

Πρωινό και αναχώρηση για την ιστορική πόλη της Πίζας . Στην περιήγησή μας θα δούμε μέσα στο «Πεδίο των Θαυμάτων» τον ξακουστό Κεκλιμένο Πύργο της Πίζας, το καμπαναριό του Καθεδρικού Ναού, το Βαπτιστήριο και το μνημειακό κοιμητήριο Κάμπο Σάντο. Ελεύθερος χρόνος. Στη συνέχεια θα αναχωρήσουμε για τη Λούκα, μια από τις πιο γραφικές μεσαιωνικές πόλεις της Ευρώπης. Η πόλη είναι χτισμένη από τους Ετρούσκους και περιβάλλεται από ένα εξαιρετικό τείχος με τάφρο του 16ου αιώνα και βρίσκεται στο κέντρο της σύγχρονης πόλης. Η Πιάτσα Σαν Μικέλε με την ομώνυμη εκκλησία του 1070, το Ντουόμο, το Ανάκτορο Ντε λα Προβίντσια είναι εντυπωσιακά. Ελεύθερος χρόνος για δείπνο στη κεντρική πλατεία Όκταγκον με πλανώδιους μουσικούς και παραδοσιακά ιταλικά εστιατόρια . Το βράδυ επιστροφή στο ξενοδοχείο μας.

**5η Μέρα | Μοντεκατίνι – Ραπάλο – Πόρτο φίνο – Γένοβα.**

Πρωινό και στη συνέχεια θα αναχωρήσουμε για την Γένοβα περνώντας από το Σέστρι Λεβάντε, γνωστό και ως η πόλη των δύο θαλασσών και κάνοντας στάση στο πανέμορφο Ράπαλλο για καφέ και βόλτα. Στη συνέχεια μέσα από μια όμορφη διαδρομή θα φτάσουμε στο μικροσκοπικό αλλά κοσμοπολίτικο Πόρτο Φίνο με τα γραφικά, χρωματιστά σπίτια, τις κομψές μπουτίκ, τα μαγαζιά με τα ντόπια προϊόντα και τα εντυπωσιακά γιοτ δεμένα στη μαρίνα. Στην συνέχεια θα επισκεφθούμε τη γραφική Σάντα Μαργκαρίτα, με τα πολύχρωμα σπιτάκια και τις γραφικές πλατείες. Συνεχίζουμε για την Γένοβα. Άφιξη και ξεκινάμε την περιήγηση μας στο ιστορικό κέντρο της πόλης, που έχει ανακηρυχτεί από την UNESCO ως Μνημείο Παγκόσμιας Πολιτιστικής Κληρονομιάς. Θα θαυμάσουμε τον Καθεδρικό Ναό του San Lorenzo με την υπέροχη μαρμάρινη πρόσοψη, την εντυπωσιακή Πλατεία Ρiazza de Ferrari με το κτίριο της Όπερας, το παλάτι των Δόγηδων, το σπίτι που λέγεται ότι γεννήθηκε ο Κολόμβος, πολλά αναγεννησιακά παλάτια, μεγάλες λεωφόρους του 19ου αιώνα και μπαρόκ εκκλησίες δίπλα σε δαιδαλώδη μεσαιωνικά στενά. Ελεύθερος χρόνος. Το βράδυ θα επιστρέψουμε στο ξενοδοχείο μας στο Μοντεκατίνι.

**6η Μέρα | Μοντεκατίνι – Μπέργκαμο – Πτήση επιστροφής.**

Πρωινό και άμεση αναχώρηση για το αεροδρόμιο του Μπέργκαμο για την πτήση της επιστροφής.

|  |  |
| --- | --- |
| **Αναγεννησιακή Τοσκάνη 6 μέρες**  | **Αναχώρηση: 23/12 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σε δίκλινο έως 25/11/23** | **Τιμή σε δίκλινο** | **Παιδί σε τρίκλινο έως 25/11/23** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Settentrionale Esplanade | 4\* | Πρωινό | 559€ | 609€ | 459€ | 509€ | 200€ | Πτήσεις με την Air Explore: Θεσσαλονίκη - Μπέργκαμο: 05:40 - 07:50 Μπέργκαμο - Θεσσαλονίκη: 12:45 - 16:45 |
| **Στη τιμή περιλαμβάνονται:** Αεροπορικά εισιτήρια με την AirExplore: 20kg βαλίτσα και 5kg χειραποσκευή 55x40x20. Πέντε (5) διανυκτερεύσεις στο ξενοδοχείο που αναγράφεται στον τιμοκατάλογο. Πρωινό καθημερινά στον χώρο του ξενοδοχείου. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Δημοτικοί φόροι. Check points: 25€ κατά άτομο. Είσοδος σε μουσεία, αρχαιολογικούς χώρους, θεάματα κτλ. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|